- Мы атрымалі афіцыйнае запрашэнне ад прэзідэнта абшчыны нашага горада-пабраціма Гларуса Крысціяна Марці, які з зацікаўленасцю ставіцца да пашырэння супрацоўніцтва паміж Кобрынам і Гларусам. Швейцарскія сябры з вялікай увагай ставяцца да традыцый, гісторыі. Кабрынчан запрасілі на вячэру ад імя прэзідэнта абшчыны Гларуса ў тым ліку з удзелам часовага паверанага ў справах Рэспублікі Беларусь у Швейцарскай Канфедэрацыі Леаніда Шынкевіча. Таксама мы пабывалі ў гасцях у былога прэзідэнта абшчыны г. Гларуса Генрыха Аэблі, які зараз знаходзіцца на заслужаным адпачынку. Ён прымаў нас разам з жонкай Наташай. Наогул нас вельмі ўразіла гасціннасць швейцарцаў, і гэта адчувалася ў доме Франца Краманэзі, спадара Фродуліна, Ганса Петэра Фройлера, гаспадара атэля, у якім мы пражывалі.